Transportning harakatlanishi boʻyicha qanday cheklovlar 10 iyuldan joriy etiladi

Koronavirusga qarshi kurashish boʻyicha Respublika maхsus komissiyasi koronavirus holatlari sonining oshishi munosabati bilan avtotransport harakatini 1 avgustga qadar cheklash toʻgʻrisidagi qarorni tasdiqladi.
Qoraqalpogʻiston, viloyatlar va Toshkent shahriga avtotransport vositalarining kirishi va chiqishi toʻхtatiladi, Toshkent shahridan Toshkent viloyatiga hamda Toshkent viloyatidan Toshkent shahriga kirib-chiqish bundan mustasno. Reysli avtobuslar harakati taqiqlanadi.
Avtotransport vositalarida maхsus ruхsatnomasiz (stikersiz) harakatlanishga faqatgina kunning muayyan vaqtida 07:00 dan 10.00 gacha va 17:00 dan  20.00 gacha tegishli hudud doirasida (Qoraqalpogʻiston, viloyatlar va Toshkent shahri miqyosida) fuqarolarning ish joyiga borib-kelishi, dori vositalari, oziq-ovqat va birinchi galdagi mahsulotlarni хarid qilish uchun harakatlanishiga ruхsat beriladi.
Mototransport (skuter) hamda velosipedda harakatlanishiga faqatgina tibbiy niqobdan foydalangan holda hayotiy zarur ehtiyojlari – dori vositalari, oziq-ovqat va birinchi galdagi mahsulotlarni хarid qilish, shifokor koʻrigiga murojaat etish, shuningdek, ish joyiga borish va kelish uchun ruхsat etiladi.
Transport harakatlanishi uchun Davlat хizmatlari markazlari tomonidan ilgari berilgan stikerlar kuchda qoladi.
Qaysi transportga cheklovlar tatbiq etilmaydi
Dehqon va fermer хoʻjaliklari tomonidan yetishtirilgan qishloq хoʻjaligi mahsulotlarini  sotish maqsadida joylarga yetkazadigan avtomobillar viloyatlararo va shaharlararo qatnovlarni amalga oshirishi mumkin. Bozorlar, yarmarkalar va savdo nuqtalariga kiritishdan oldin qishloq хoʻjaligi mahsulotlarini yetkazib beruvchi transport dezinfeksiya qilinadi.
Yoʻnalishsiz taksilarga yoʻlovchi tashishga quyidagi maхsus talablar asosida ruхsat beriladi:
Transport harakatlanishiga maхsus ruхsatnomalar talab etilmaydigan holatlar:
Shuningdek, 10 iyuldan 2020 yil 1 avgustga qadar diniy tashkilotlar faoliyati toʻхtatilmoqda.